**LĒMUMS**

Liepājā

|  |  |
| --- | --- |
| 2023. gada 21. septembrī |  Nr.318/10(prot. Nr.10, 6.§) |

Par stipendiju piešķiršanai atbalstāmajām

specialitātēm

Pamatojoties uz Pašvaldību likuma 4. panta pirmās daļas 4. un 12. punktu, Liepājas valstspilsētas pašvaldības domes 2023. gada 24. augusta saistošo noteikumu Nr.13 “Liepājas valstspilsētas pašvaldības stipendiju piešķiršanas saistošie noteikumi” 23. punktu, ņemot vērā Liepājas valstspilsētas pašvaldības Stipendiju piešķiršanas komisijas 2023. gada 21. augusta lēmumu (sēdes protokols Nr.5) un izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2023. gada 14. septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Noteikt šādas stipendiju piešķiršanai 2023./2024. mācību gadā atbalstāmās profesionālo studiju specialitātes:

1.1. ārsti-rezidenti – maksimālais atbalstāmo skaits 5;

1.2. pedagogi (prioritārās atbalstāmās specialitātes: matemātika, fizika, ķīmija, bioloģija, latviešu valoda) – maksimālais atbalstāmo skaits 5.

2. Ja stipendiju vietu skaits kādā no atbalstāmajām specialitātēm netiek aizpildīts, tad stipendiju plānotā budžeta ietvaros var piešķirt citām lēmumā minētajām atbalstāmajām specialitātēm.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Attīstības pārvaldei, Vides, veselības un sabiedrības līdzdalības daļai, Liepājas pilsētas Izglītības pārvaldei, Stipendiju piešķiršanas komisijai |